75.7
2244.39
4
Описание
Müügile on tulnud heas seisukorras 4-toaline korter renoveeritud majas. Tegemist on Kristiine ja Mustamäe piiril asuva koduga, kust on tänu kõrgele korrusele head vaated ümbruskonnale. Korter on läbi maja planeeringuga ja see on päevaringselt valgusküllane.
Korteri koosseisu kuuluvad elutuba, kust pääseb kinnisele ja klaasitud rõdule, eraldiseisev köök koos köögimööbli ja tehnikaga, esik, 3 magamistuba ning WC ja vannituba. Soovi korral on võimalik eemaldada köögi ja rõdu vaheline sein ja laiendada kööki rõduni. Korteri üldpind on 71.5 m², mille lisandub 4.2 m² rõdu.
Tubade põrandaid katab laminaatparkett ning vannitoa põrandal on keraamiline plaat.
Kõik korteri aknad on vahetatud 3-kordse paketiga PVC akende vastu.
Maja ümber on tasuta parkimine.
Majas on loodud korteriühistu, tänu kellele on soojustatud maja fasaad, uuendatud liftid ja renoveeritud vee- ja kanalisatsioonisüsteem ning küttesüsteem koos radiaatoritega. Samuti on korterisse paigaldatud autonoomne ja kaasaegne soojustagastusega ventilatsioonisüsteem, mis tagab korteris hea sisekliima.
Maja asub logistiliselt väga heas asukohas, kõik eluks vajalik käe-jala juures. Mugavalt lähedale jäävad mitmed head toidupoed ning kaubanduskeskused – Sõpruse Rimi, Magistrali keskus ning ka Mustamäe keskus koos Apollo kinoga.
Läheduses on mitmed lasteaiad ning head koolid. Olemas head sportimisvõimalused (MyFitness, Audentes) ning lühikese jalutuskäigu kaugusel asub väga kenasti korrastatud Parditiigi park, kus jalutamas ja lastega mängimas käia.
Hea ja kiire ühendus Tallinna Kesklinna ja teiste linnaosadega, 200-250 m kaugusel asuvad Tüve ja Siili trolli- ja bussipeatused.
Tunned, et see võiks olla sinu tulevane kodu ja/või otsid head võimalust investeerimiseks?
Helista ja lähme vaatama!